EkBass/fiwiki-20250220-pages-articles huggingface dataset:
Aleksandr Hudilainen

Aleksandr Petrovitš Hudilainen (myös Aleksanteri Hutilainen, , s. 2. toukokuuta 1956 Kalininin alueen Kaljazinin piirin Zlobinon kylä) on venäläinen poliitikko. Toukokuusta 2013 lähtien aina 15. helmikuuta 2017 asti hän toimi Karjalan tasavallan päämiehenä. Tätä ennen hän työskenteli Leningradin alueen lainsäädäntökokouksen puheenjohtajana ja Yhtenäinen Venäjä -puolueen Leningradin alueen poliittisen neuvoston sihteerinä. Hudilainen on juuriltaan inkerinsuomalainen. Hän osaa myös suomen kieltä. ==Elämäkerta== Aleksandr Hudilainen syntyi sisä-Venäjälle karkotettuun inkeriläisperheeseen. Vuonna 1961 hän muutti vanhempineen Leningradin alueen Hatsinan piiriin Iunuskoin (ven. Bolšaja Ivanovka) kylään. Koulun jälkeen hän opiskeli Leningradin mekaanisessa instituutissa eli Vojenmehissä, josta hän valmistui insinööriksi vuonna 1979. Opiskeluaikanaan Hudilainen harrasti laskettelua. Korkeakoulusta valmistuttuaan Hudilainen työskenteli tuotantoinsinöörinä Karl Liebknechtille nimetyssä Leningradin mekaanisessa tehtaassa (1979–1984), Sevzapgeologija-yhtymän vanhempana koneinsinöörinä (1984–1985) ja Lengiprovodhoz-instituutin Taaitsan osaston johtajana (1985–1987). Tämän jälkeen hän toimi Taaitsan taajamaneuvoston toimeenpanevan komitean puheenjohtajana (1987–1991) ja Taaitsan taajamahallinnon päämiehenä (1991–1996). Vuonna 1996 Hudilainen nimitettiin Hatsinan piirin talousasioista vastaavaksi varapäämieheksi. Vuosina 1999–2001 hän hoiti piirihallinnossa asunto-, kunnallistekniikka- ja tieasioita sekä rakentamista ja liikennettä. Hudilaisen johdolla laadittiin vuoteen 2010 ulottunut Hatsinan piirin kehitysohjelma. Vuonna 2001 Hudilainen valittiin vaaleilla Hatsinan piirihallinnon päämieheksi. Vuonna 2004 hänestä tuli taloustieteiden kandidaatti. Vuonna 2006 hänet nimitettiin uudelleen piirihallinnon päämieheksi. Vuonna 2007 Hutilaisesta tuli Leningradin alueen kuntaneuvoston puheenjohtaja ja Venäjän presidentin paikallisen itsehallinnon kehittämisneuvoston jäsen. Vuonna 2011 Hudilainen nimettiin Yhtenäinen Venäjä -puolueen Leningradin alueen poliittisen neuvoston sihteeriksi. Samana vuonna hänet valittiin puolueen listalta alueen lainsäädäntökokouksen edustajaksi. Toukokuussa 2012 Venäjän presidentti Vladimir Putin nimitti Hudilaisen ehdokkaakseen Karjalan tasavallan päämieheksi virasta eronneen Andrei Nelidovin tilalle. Tasavallan lainsäädäntökokous vahvisti nimityksen 24. toukokuuta äänin 39 puolesta ja 8 vastaan. Hudilainen astui virkaan välittömästi tämän jälkeen. ==Yksityiselämä== Aleksandr Hudilainen on naimisissa Tatjana Hudilaisen kanssa. Pariskunnalla on yksi poika. Aleksandr harrastaa laskettelua, metsästystä ja kalastusta. Hänen siskonsa Lilja Stepanova toimii johtajana Skuoritsan seurakunnan vanhusten palvelutalossa. ==Lähteet== ==Aiheesta muualla== * Aleksandr Hudilainen Karjalan tasavallan sivustolla * Sama venäjäksi Luokka:Venäläiset poliitikot Luokka:Karjalan tasavallan päämiehet Luokka:Inkeriläiset henkilöt Luokka:Vuonna 1956 syntyneet Luokka:Elävät henkilöt
Taira Shinken

Taira Shinken (1897–1970) () oli japanilainen kamppailulajien taitaja. Hän syntyi (nille) vuonna 1897 Kumen saarella Ryūkyū saarilla. == Karate == Vuonna 1922, Shinken matkusti työnhakuun Tokioon jossa hänet esiteltiin muun muassa Gichin Funakoshille. Tokiossa hän harjoitteli karatea vuodesta 1929 Moden Yabikun oppilaana ja tuli tämän kotioppilaaksi eli deshiksi vuonna 1934. Seiko Fujita järjesti Shinken Tairan-sensein nuoren Motokatsu Inouen kobudo-ase opettajaksi Tero laaksonen, Kamppailijoita dojoilta tatamilta. 1992 sivut 32-38,188-189. == Lähteet == * * === Viitteet === Luokka:Japanilaiset karatekat Luokka:Vuonna 1897 syntyneet Luokka:Vuonna 1970 kuolleet
Cipher System

Cipher System on Tjörnistä, Ruotsista, kotoisin oleva yhtye, joka soittaa pääasiassa melodista death metalia. Yhtye on perustettu vuonna 2001 ja se tunnettiin aiemmin nimellä Eternal Grief. == Diskografia == * Central Tunnel Eight (2004, Lifeforce Records) * Communicate the Storms (2011, Nuclear Blast) == Lähteet == * 1. http://www.metal-archives.com/bands/Cipher_System/7730 * 2. http://www.myspace.com/ciphersystem Luokka:Ruotsalaiset melodiset death metal -yhtyeet
Markkinointitutkinto, MKT

Markkinointitutkintoon, MKT, kouluttaminen on päättynyt. Tutkintokoulutusta järjesti Markkinointi-instituutti vuosina 1959−2016. Päätökseen lopettaa koulutus vaikuttivat asiakastarpeiden sekä markkinoinnin muutokset yritysmaailmassa. Tutkinnon suoritti vuosina 1959–2016 noin 7000 opiskelijaa. \--- Markkinointitutkinnossa, MKT syvennytään strategisen markkinoinnin suunnittelemiseen ja toteuttamiseen. Koulutus sopii markkinointia suunnitteleville, toteuttaville ja johtaville henkilöille sekä muiden alojen asiantuntijoille, jotka haluavat perehtyä strategiseen markkinointiin. Koulutuksen aikana laaditaan markkinointistrategiaan pohjautuva markkinointisuunnitelma.http://www.markinst.fi/tutkinnot/83/markkinointitutkinto- mkt Markkinointitutkintoa, MKT järjestetään sekä yksilökoulutuksena että räätälöitynä yrityskoulutuksena. Tutkinto käynnistyy 10 kertaa vuodessa ja sen kesto vaihtelee 9 ja 12 kuukauden välissä. Markkinointitutkinnon suorittaminen edellyttää 14 opintoviikon eli 21 opintopisteen suorittamista. Opinnot hyväksytysti suorittanut voi käyttää nimensä ja tittelinsä yhteydessä lyhennettä MKT. Suomessa tutkintoon kouluttaa Markkinointi-instituutti. MKT- tutkinnon on suorittanut tähän mennessä yli 6 500 opiskelijaa. ==Koulutuksen sisältö== Markkinointitutkinto koostuu yhdestä kiinteästä ja kolmesta vapaavalintaisesta kurssista. Kiinteä kurssi on Strateginen markkinointi. Kolme vapaavalintaista kurssia voi valita seuraavista: *Suuntana sosiaalinen media *Integroitu kampanjasuunnittelu *Viestinnän suunnittelu *Tutkimukset markkinoinnissa == Lähteet == Luokka:Tutkinnot
Love Will Set You Free

Love Will Set You Free () on Engelbert Humperdinckin esittämä balladikappale, jolla hän edusti Yhdistynyttä kuningaskuntaa vuoden 2012 Eurovision laulukilpailussa. Kappaleen ovat tehneet ruotsalainen tuottaja Martin Terefe ja Sacha Skarbek. Kappale esitettiin kilpailun finaalissa ensimmäisenä. Kappale sai yhteensä 12 pistettä ja sijoittui finaalin toiseksi viimeiseksi Norjan edellä. ==Lähteet== Luokka:Vuoden 2012 euroviisuedustuskappaleet Luokka:Yhdistyneen kuningaskunnan euroviisuedustuskappaleet Luokka:Balladit
Talouspäällikön tutkinto

Talouspäällikön tutkinto valmistaa opiskelijan hyödyntämään talouden lukuja, laskelmia ja raportteja organisaation toiminnan ennakoinnissa, strategisessa suunnittelussa ja päätöksenteossa.http://www.markinst.fi/tutkinnot/140/talouspaallikon-tutkinto Koulutukseen voivat osallistua vaativissa taloushallinnon tehtävissä työskentelevät, kuten kirjanpitäjät, kirjanpito-, laskenta- ja talouspäälliköt sekä controllerit, tai sellaisiin tehtäviin pyrkivät henkilöt. Koulutus sopii myös yrittäjille. Talouspäällikön tutkintoa järjestetään sekä yksilökoulutuksena että räätälöitynä yrityskoulutuksena. Tutkinto käynnistyy neljä kertaa vuodessa. Talouspäällikön tutkinnon suorittaminen edellyttää 22 opintoviikon eli 33 opintopisteen suorittamista. Tutkinnon suorittaminen kestää 12 kuukautta. Tutkintoon kouluttaa Suomessa Markkinointi- instituutti.http://www.markinst.fi/. ==Koulutuksen sisältö== Tutkinto koostuu kahdesta kiinteästä ja kahdesta valinnaisesta kurssista. Kiinteät kurssit ovat: *Kannattavuuslaskenta ja budjetointi *Tuloslaskelman, taseen ja kassavirran hyödyntäminen Kaksi vapaavalintaista kurssia voi valita esimerkiksi seuraavista talouden kursseista: *Tilinpäätös ja verosuunnittelu *Talouslaskelmat päätöksenteon tukena *Rahoitus- ja sijoitustoiminta *Konsernitilinpäätös ==Lähteet== Luokka:Tutkinnot
Eduardo Saverin

Eduardo Luiz Saverin (s. 13. maaliskuuta 1982 São Paulo) on brasilialainen internet-yrittäjä sekä sijoittaja. Saverin perusti yhteisöpalvelu Facebookin yhdessä Mark Zuckerbergin, Dustin Moskovitzin ja Chris Hughesin kanssa. Forbes arvioi Saverinin nettovarallisuudeksi kaksi miljardia Yhdysvaltain dollaria (2012). Saverinin nykyinen nettovarallisuus on 16 miljardia Yhdysvaltain dollaria (2021) . Saverin on investoinut start-up-yrityksiin kuten Qwikiin. Saverin joutui kritiikin kohteeksi päätettyään luopua Yhdysvaltain kansalaisuudesta juuri ennen Facebookin osakeantia. Saverinin on tulkittu luopuvan Yhdysvaltain kansalaisuudesta verotuksellisista syistä. Brasiliassa syntynyt Saverin sai Yhdysvaltain kansalaisuuden 1998. Saverin tapasi Mark Zuckerbergin Harvardin yliopistossa. Kaksikko on riidellyt oikeudessa Saverinin roolista Facebookin synnyssä mutta kiista on sittemmin sovittu. Prosessia käsitellään elokuvassa The Social Network. ==Lähteet == Luokka:Brasilialaiset liikemiehet Luokka:Vuonna 1982 syntyneet Luokka:Elävät henkilöt Luokka:Yhdysvaltalaiset miljardöörit Luokka:Facebook Luokka:Meta
Itsenäisten valtioiden yhteisön jääkiekkomaajoukkue

Itsenäisten valtioiden yhteisön (IVY) jääkiekkomaajoukkue koottiin vuoden 1992 talviolympialaisia varten korvaamaan edellisenä vuonna hajonneen Neuvostoliiton jää­kiekkomaa­joukkue. Joukkue voitti turnauksessa kultaa. Turnauksen jälkeen entiset Neuvostoliiton tasavallat ovat osallistuneet turnauksiin omilla joukkueillaan. Joukkue käytti lippunaan olympialippua. Joukkue osallistui olympiaturnauksen lisäksi myös Sweden Hockey Gamesiin ja Nissan Cupiin. == Joukkue talviolympialaisissa 1992 == * Päävalmentaja: Viktor Tihonov P # Pelaaja MV Mihail Štalenkov MV Andrei Trefilov MV Nikolai Habibulin P Sergei Bautin P Darius Kasparaitis P Igor Kravtšuk P Vladimir Malahov P Dmitri Mironov P Dmitri Juškevitš P Aleksei Žitnik P Sergei Zubov H Igor Boldin H Nikolai Borštševski H Vjatšeslav Butsajev H Vjatšeslav Bykov H Jevgeni Davydov H Juri Hmyljov H Andrei Homutov H Andrei Kovalenko H Aleksei Kovaljov H Sergei Petrenko H Vitali Prohorov H Aleksei Žamnov == Nuorten maajoukkue == Itsenäisten valtioiden yhteisön alle 20-vuotiaiden jääkiekkomaajoukkue voitti Saksassa vuoden vaihteessa 1992 nuorten maailmanmestaruuden == Lähteet == * Nationalteamsoficehockey - CIS * Nationalteamsoficehockey - CIS All Time Results * Eliteprospects: IVY:n joukkue talviolympialaisissa 1992 Luokka:Jääkiekkomaajoukkueet Luokka:Itsenäisten valtioiden yhteisö Luokka:Jääkiekko talviolympialaisissa 1992
Jesús García Burillo

Jesús García Burillo (s. 28. toukokuuta 1942 Alfamén) on espanjalainen roomalaiskatolinen piispa. Hänet vihittiin papiksi Valladolidin arkkihiippakuntaan 25. heinäkuuta 1971 ja inkardinoitiin Madridin arkkihiippakuntaan vuonna 1975. Hänet nimitettiin Orihuela-Alicanten hiippakunnan vihkipiispaksi sekä Bastin titulaaripiispaksi 19. kesäkuuta 1998, ja piispaksi vihkiminen seurasi 19. syyskuuta. Pääkonsekraattorina toimi Victorio Oliver Domingo, jota avustivat Antonio María Rouco Varela ja Agustín García-Gasco y Vicente.Catholic-Hierarchy.org: Bishop Jesús García Burillo García Burillo sai 9. tammikuuta 2003 nimityksen Ávilan piispaksi, jonka virkaan hänet asetettiin 23. helmikuuta. Hän toimii lisäksi Ávilan katolisen yliopiston johdossa. == Lähteet == Luokka:Espanjalaiset papit Luokka:Katoliset piispat Luokka:Vuonna 1942 syntyneet Luokka:Elävät henkilöt
Lofentaniili

Lofentaniili on yksi maailman tehokkaimmista opioideista. Se on kehitetty vuonna 1960 fentanyylista, ja sen on katsottu olevan teholtaan n. 6 000 kertaa voimakkaampaa kuin morfiinihttp://ethesis.helsinki.fi/julkaisut/ela/sarjat/oppimateriaalia/4/elainane.pdf . Sen vaikutukset ovat melko samankaltaiset kuin karfentaniililla, vaikkakin sen teho ei ole aivan yhtä tehokas, mutta se vaikuttaa pidempään, johtuen sen pidemmästä puoliintumisajastaLaduron PM, Janssen PF. Axoplasmic transport and possible recycling of opiate receptors labelled with 3H-lofentanil. Life Sciences. 1982 August 2;31(5):457–62.. Lofentaniilia on käytetty lähinnä opioidireseptoreiden toiminnalliseen tutkimukseenMaguire P, Tsai N, Kamal J, Cometta-Morini C, Upton C, Loew G. Pharmacological profiles of fentanyl analogs at mu, delta and kappa opiate receptors. European Journal of Pharmacology. 1992 March 24;213(2):219–25.Huang XQ, Jiang HL, Luo XM, Chen KX, Zhu YC, Ji RY, Cao Y. Study on mechanism of interaction of nociceptin and opioids binding with opioid receptor-like 1 receptor. Acta Pharmacologica Sinica. 2000 Jun;21(6):536–46., eikä siitä ole kehitetty lääkevalmistetta markkinoille. == Lähteet == == Aiheesta muualla == *PubChem: Lofentanil Luokka:Fentanyylijohdokset
Taboye

Taboye on maalaiskunta ja sen keskuspaikka Gaon alueen Bouremin piirissä Malissa. Se sijaitsee Nigerjoen varrella noin 30 kilometriä Bouremista kaakkoon. Kunnassa on 20 500 asukasta (vuonna 2009). Taboyen kunta rajoittuu pohjoisessa Bouremin, idässä Tarkintin ja Gaon piirin Tilemsin, etelässä Sony Aliberin ja lännessä N’Tillitin kuntiin. Sen asukkaat ovat etupäässä songhaita sekä paimentolaisuutta harjoittavia tuaregeja ja kalastajina toimivia bozoja. Vallitseva uskonto on islam. Seudun pääelinkeinot ovat maanviljely ja karjanhoito. Lisäksi harjoitetaan kalastusta, kaupankäyntiä ja käsityöammatteja. Osa väestöstä käy kausitöissä muualla Malissa tai naapurimaissa. Kunnassa on kuusi alkeiskoulua ja yksi yläkoulu, kaksi keskikoulua ja viisi koraanikoulua. Taboyessa on terveysasema. Nähtävyyksiin kuuluu Songhain valtakunnan ja marokkolaisten taistelupaikka Tondibissa. ==Lähteet== Luokka:Bouremin piiri Luokka:Malin kunnat
Heinkel He 8

Heinkel He 8 oli saksalainen Heinkelin 1920-luvun lopulla suunnittelema ja valmistama kellukkein varustettu tiedustelukone. Kone suunniteltiin Tanskan laivaston tilauksesta, koska Heinkel He 5 oli osoittautunut menestykseksi Ruotsin palveluksessa. Tanska halusi tilauksensa lisäksi valmistuslisenssin nimellä Orlogsvaerftet HM.II. Kone oli poikkesi edeltäneestä He 5 -mallista sekä sitä edeltäneistä He 1 -sarjan koneista uuden Armstrong Siddeley moottorinsa lisäksi tavanomaisen peräsimensä vuoksi. Saksan vallatessa Tanskan koneista 22 oli edelleen palveluksessa. Tanskan antauduttua koneista yksi liitettiin Saksan ilmavoimiin loppujen joutuessa varastoon. ==Tekniset tiedot== Luokka:Meritoimintakoneet He 008
SFN

SFN () on muun muassa DVB-T- ja DVB-T2-verkoissa käytetty teknologia, joka mahdollistaa sen, että kaksi tai useampi lähetin käyttää samaa taajuutta tiedonsiirtoon. Tämä vaatii, että lähettimet on tarkasti synkronoitu esimerkiksi GPS:n avulla lähettämään yhtä aikaa. Sen sijaan, että samalla taajuudella olevat lähettimet häiritsisivät toisiaan, SFN-verkossa olevat lähettimet vahvistavat toistensa signaalia saapuessaan vastaanottimeen. Vastaanotin osaa yhdistää hieman eri viiveillä tulevat signaalit toisiinsa, mikä parantaa signaali-kohinasuhdetta. Luokka:Radiotekniikka
Haukiankeriaat

Haukiankeriaat (Muraenesocidae) on ankeriaskaloihin kuuluva heimo. Heimon lajeja elää kaikissa trooppisissa merissä ja osa lajeista toisinaan myös makeassa vedessä. ==Lajit ja anatomia== Varhaisimmat haukiankeriaiden heimoon kuuluvien lajien fossiilit on ajoitettu eoseenikaudelle. Heimoon kuuluvien lajien ja sukujen määrä on hieman epäselvä, mutta usein siihen luetaan kuuluvaksi 4 sukua ja noin 8 lajia. Lajeja ovat muun muassa hopeahaukiankerias (Muraenesox cinereus), keltahaukiankerias (Congresox talabon) ja afrikanhaukiankerias (Cynoponticus ferox). Heimon kalat ovat keskikokoisia tai suuria ja suurimmat lajit voivat saavuttaa 2,5 metrin pituuden. Ruumiinrakenteeltaan ne ovat pitkulaisia ja pitkät selkä- ja peräevät ovat yhtyneet pyrstöevän kanssa. Lajien rintaevät ovat melko kookkaat. Haukiankeriaiden hampaat ovat suurehkot ja torahammasmaiset tai kartiomaiset. Silmät ovat kooltaan suuret. Haukiankeriaat ovat suomuttomia ja useimmat väriltään mustia tai harmaita, eräät lajeista ovat keltaisia. ==Levinneisyys ja elintavat== Haukiankeriaslajeja tavataan trooppisista vesistä Atlantin, Intian valtameren ja Tyynenmeren alueilta. Ne ovat pääasiassa mereisiä kaloja, tosin joskus niitä tavataan myös murtovesistä ja makeista vesistä. Ne elävät yleensä melko matalissa vesissä rannikon läheisyydessä, mutta niiden elintavoista ei tiedetä paljoakaan. Haukiankeriaiden ravinto koostuu kaloista ja selkärangattomista eläimistä. Erityisesti Aasiassa Muraenesox- ja Congresox-sukujen lajit ovat arvostettuja ruokakaloja. ==Lähteet== *
Vladimir Medinski

Vladimir Rostislavovitš Medinski (, , s. 18. heinäkuuta 1970 Smila, Tšerkasyn alue, Ukrainan SNT, Neuvostoliitto) on venäläinen toimittaja, kirjailija ja poliitikko, joka on toiminut Venäjän kulttuuriministerinä vuosina 2012–2020. Medinski on Yhtenäinen Venäjä -puolueen jäsen. Medinski suoritti tutkinnon International Information -laitoksella Moskovan valtiollisessa kansain­välisten suhteiden instituutissa (MGIMO). Myöhemmin hän on toiminut myös opettajana MGIMO:ssa. Medinski nimitettiin kulttuuriministeriksi 21. toukokuuta 2012. Syksyllä 2012 Medinski piti Unkarissa puheenvuoron, jossa hän piti suomalais-ugrilaisten kansojen yhteistyötä Venäjää vastaan suunnattuna liikehdintänä. Hän myös aikaansai negatiivista huomiota Suomessa väittämällä Suomen olevan ”erottamaton osa venäläistä maailmaa”. Medinski on Venäjän sotahistoriallisen seuran puheenjohtaja. Seura on hänen johdollaan valmistellut Venäjän kouluihin vuonna 2021 esitellyn historian oppikirjasarjan, jota on arvosteltu Venäjän kannalta kiusallisten asioiden pimittämisestä. Medinski johti Venäjän valtuuskuntaa Ukrainan sodan alkuvaiheessa 28. helmikuuta 2022 käydyissä Venäjän ja Ukrainan välisissä tuloksettomissa tulitaukoneuvotteluissa. == Lähteet == == Aiheesta muualla == Luokka:Venäläiset historioitsijat Luokka:Venäjän ministerit Luokka:Kulttuuriministerit Luokka:Venäläiset professorit Luokka:Elävät henkilöt Luokka:Vuonna 1970 syntyneet
Dysrationalia

Dysrationalia on Keith Stanovichin 1990-luvun alussa esittämä käsite, jossa huolimatta riittävästä älykkyydestä yksilö on kyvytön ajattelemaan ja käyttäytymään rationaalisesti. Dysrationalia on käsitteenä vielä alimääräytynyt eikä ole yleisesti tunnettu. Luokka:Oppiminen Luokka:Sosiaalipsykologia
Matteo Garrone

Matteo Garrone (s. 15. lokakuuta 1968 Rooma) on italialainen elokuvaohjaaja. Hänen läpimurtoelokuvansa Gomorra voitti vuonna 2008 Grand Prix’n Cannesin elokuvajuhlilla sekä European Film Awardsin vuoden parhaana eurooppalaisena elokuvana. Vuonna 2012 Garronen elokuva Reality oli ehdolla Cannesin elokuvajuhlilla Kultainen palmu -pääsarjassa. Elokuva voitti lopulta juhlien toiseksi arvostetuimman Grand Prix'n. Myös Garronen elokuva Tale of Tales (2015) esitettiin Cannesin kilpasarjassa. ==Filmografia== * Vieraalla maalla (Terra di Mezzo, 1996) * Ospiti (1998) * Primo amore (2004) * Gomorra (2008) * Reality (2012) * Tale of Tales (2015) ==Lähteet== ==Aiheesta muualla== * * Luokka:Italialaiset elokuvaohjaajat Luokka:Vuonna 1968 syntyneet Luokka:Elävät henkilöt
Santos Moro Briz

Santos Moro Briz (1. kesäkuuta 1888 Santibáñez de Béjar – 24. toukokuuta 1980) oli espanjalainen roomalaiskatolinen piispa. Hänet vihittiin papiksi Ávilan hiippakuntaan 16. heinäkuuta 1911 ja nimitettiin sen johtoon 21. kesäkuuta 1935. Piispaksi vihkiminen seurasi 22. syyskuuta. Pääkonsekraattorina toimi Federico Tedeschini, jota avustivat Enrique Pla y Deniel ja Manuel López Arana.Catholic-Hierarchy.org: Bishop Santos Moro Briz Moro Briz osallistui Vatikaanin toiseen kirkolliskokoukseen. Hän jäi eläkkeelle 19. lokakuuta 1968, jolloin hänet nimitettiin Hierpinianan titulaaripiispaksi. Hän oli titulaarihiippakunnan johdossa, kunnes erosi 11. joulukuuta 1970. == Lähteet == Luokka:Espanjalaiset papit Luokka:Katoliset piispat Luokka:Vuonna 1888 syntyneet Luokka:Vuonna 1980 kuolleet
Paolo de Sanctis

Paolo de Sanctis (14. helmikuuta 1816 Rigatti – 9. toukokuuta 1907) oli italialainen roomalaiskatolinen arkkipiispa. Hänet vihittiin papiksi 21. toukokuuta 1842 ja nimitettiin Poggio Mirteton hiippakunnan johtoon 1. kesäkuuta 1888. Piispaksi vihkiminen seurasi 10. kesäkuuta. Pääkonsekraattorina toimi Luigi Serafini.Catholic-Hierarchy.org: Archbishop Paolo de Sanctis De Sanctis erosi tehtävistään hiippakunnan johdossa 22. kesäkuuta 1896, jolloin hänet nimitettiin Serdican titulaariarkkipiispaksi, jona hän oli, kunnes kuoli 91-vuotiaana. == Lähteet == Luokka:Italialaiset piispat Luokka:Katoliset arkkipiispat Luokka:Vuonna 1816 syntyneet Luokka:Vuonna 1907 kuolleet
Joaquín Javier Uriz Lasaga

Joaquín Javier Uriz Lasaga (25. toukokuuta 1747 Sada de Sangüesa – 17. syyskuuta 1829) oli espanjalainen roomalaiskatolinen piispa. Hänet nimitettiin Pamplonan hiippakunnan johtoon 4. syyskuuta 1815, ja piispaksi vihkiminen seurasi 15. lokakuuta. Pääkonsekraattorina toimi Rafael Múzquiz Aldunate, jota avustivat Manuel Benito Tabernero ja Felipe Montoya Díez.Catholic- Hierarchy.org: Bishop Joaquín Javier Uriz Lasaga Uriz Lasaga kuoli 82-vuotiaana virassa. == Lähteet == Luokka:Espanjalaiset papit Luokka:Katoliset piispat Luokka:Vuonna 1747 syntyneet Luokka:Vuonna 1829 kuolleet
Hartola (Intia)

Hartola () on kylä Intiassa Uttarakhandin osavaltiossa Ramgarhin laaksossa 56 kilometriä Nainitalin kaupungista.Hartola, Web Cadence India Kylä sijaitsee noin 2 000 metrin korkeudessa vuoristoisella alueella. Isompaan Haldwaniin kaupunkiin on matkaa 72 kilometriä. Väestöä on noin 600 noin sadassa taloudessa.Uttaranchal Village Info, www.euttaranchal.com == Liikenneyhteydet == Lähin rautatieasema on Kathgodamissa ja Delhistä kulkee bussi Haldwaniin. Lähin lentokenttä on Pantnagarissa (104 km päässä).Hartola, Reach us; Web Cadence India == Lähteet == Luokka:Uttarakhandin maantiede Luokka:Intian kylät
Hartola (täsmennyssivu)

Hartola tarkoittaa seuraavia asioita: * Hartola, , kunta Suomessa * Hartola, kylä Intiassa. * Hartola, lampi Asikkalassa.
Márton Vas

Márton Vas (s. 2. maaliskuuta 1980) on unkarilainen jääkiekkoilija, hänen pikkuveljensä János Vas on myös jääkiekkoilija. Vas on myös edustanut Unkaria jääkiekon 1. divisioonan maailmanmestaruuskilpailuissa ja vuoden 2009 MM- kisoissa. == Aiheesta muualla == * * * Márton Vas eurohockey.comissa Luokka:Unkarilaiset jääkiekkoilijat Luokka:Unkarilaiset rullakiekkoilijat Luokka:Vuonna 1980 syntyneet Luokka:Elävät henkilöt
Khoisankielet

Khoisankielet on yli kahdenkymmenen etupäässä Afrikan eteläosissa puhuttavan kielen epäyhtenäinen ryhmä. Khoisankieliä puhuvat Etelä-Afrikan, Botswanan ja Namibian alueilla asuvat khoit ja sanit. Myös Tansaniassa on alue, jolla asuu khoisankielten puhujia. Suurimmat khoisankielet ovat naman kieli (233 000 puhujaa) ja sandawe (40 000 puhujaa Tansaniassa). Khoisankieliä on jäljellä alle 50. Khoisankielten puhujien katsotaan saapuneen Afrikan eteläosiin noin 60 000 vuotta sitten, mikä tekee khoisankielistä maailman vanhimpiin kuuluvia kieliä. Khoisankielten erityispiirre on niiden monenlaiset naksausäänteet. Termiä khoisankielet on myös alettu kritisoimaan, koska sellaisiksi luokiteltavissa kielissä on verrattain suuria keskenäisiä eroja suhteessa toisiinsa. On esitetty, että termiä pitäisi käyttää kuvaamaan samantapaisia kieliä, mutta ei suoranaisesti toisilleen sukua olevia kieliä. Pohjois-, keski- ja eteläkhoisankielet ovat vain vähäisissä määrin ymmärrettävissä keskenään. ==Luokittelu== * pohjoiskhoisankielet **!kung **’akhwe **maligo **ym. * keskikhoisankielet **nama **buka-khwe **san (eli hain//un) **hietšware **hiotšuwau **xun **ym. * eteläkhoisankielet **/hua-owani **ng/amani **ym. Sandawe ja hadza luokitellaan joskus khoisankieleksi, mutta ne voivat olla myös isolaattikieliä. Lähde: == Lähteet == * Luokka:Seulonnan keskeiset artikkelit
Robert Burnell

Robert Burnell tai Burnel (k. 1292) oli Bathin ja Wellsin piispa, joka toimi lordikanslerina vuodesta 1274 kuolemaansa asti. Burnellille myönnettiin prebenda Holmesta ennen vuotta 1267. Hänet nimitettiin Yorkin arkkidiakoniksi 27. joulukuuta 1270 mennessä ja kuninkaalliseksi kansleriksi 21. syyskuuta 1274. Burnell oli johtanut Englannin sijaishallitusta kuningas Henrik III:n kuoltua marraskuussa 1272 aina siihen saakka, kunnes uusi kuningas Edvard I palasi ristiretkeltä vuonna 1274. Kuningas halusi nimittää Burnellin Canterburyn arkkipiispaksi ensimmäisen kerran vuonna 1270, mutta paavi asetti virkaan Robert Kilwardbyn. Toinen mahdollisuus tarjoutui vuonna 1278 Kilwardbyn saatua nimityksen kardinaaliksi, jolloin Edvard tuki toisen kerran Burnellia arkkipiispaksi, ja tällä kertaa tuomiokapituli valitsi hänet tehtävään. Korkea-arvoinen lähetystö ei onnistunut taivuttamaan paavi Nikolaus III:ta joka valitsi John Peckhamin.Harding, s. 243 Hänet valittiin maaliskuussa 1280 Winchesterin piispaksi, mutta paavi esti tämänkin nimityksen 28. kesäkuuta. == Kuolema ja jälkimaine == Burnell on haudattu Wellsin tuomiokirkkoon ilman sydäntään. Hänellä tiedetään olleen rakastajatar nimeltä Juliana, jonka väitetään synnyttäneen hänelle viisi poikaaPrestwich 1988, s. 234. Hän sai vuonna 1284 luvan linnoittaa kartanonsa Actonissa, minkä lisäksi hän rakennutti kappelin Wellsin piispanpalatsiin. ==Lähteet== * * ===Viitteet=== Luokka:Bathin ja Wellsin piispat Luokka:Katoliset piispat Luokka:1230-luvulla syntyneet Luokka:Vuonna 1292 kuolleet
Testimenetelmä

Testimenetelmä on menetelmä, jonka lopputuloksena testitulos. Testi voi olla joka operaatio, jossa määritellään tietyn tuotteen, prosessin tai palvelun ominaisuudet määritellyn toimintatavan mukaan. Yleensä testi on osa laajempaa koetta. Testi voi olla joko kvalitatiivinen (kyllä/ei), kategorinen eli luokitteleva, tai kvantitatiivinen. Testi voi perustua havaintoihin tai mittalaitteen tuottamiin arvoihin. Ohjelmistotuotannossa, tekniikassa, tieteessä, tuotantotekniikassa ja liiketoiminnassa on tärkeätä, että kaikilla osapuolilla on yhteinen näkemys mittausten tekotavasta. Yleensä fyysiset ominaisuudet ovat riippuvaisia testimenetelmän tarkkuudesta. Kokeiden ja mittausten dokumentointi sekä määrittely on tärkeätä. ==Katso myös== *Data- analyysi *Mittausvirhe *Otanta *Verifiointi ja validointi Luokka:Mittaaminen
Volvo Bus Finland

Volvo Bus Finland oli 2004 muodostunut linja-autojen valmistaja Tampereella ja Liedossa. Carrus Oy oli siirtynyt jo vuonna 1998 Volvo Bussar Ab:n tytäryhtiöksi. 2008 Volvo Bus Finland sulki Tampereen tehtaan ja myi Liedon tehtaan suomalaiselle sijoittajaryhmälle. Liedon tehdas jatkoi nimellä Carrus Delta Oy. == Lähteet == * Historiikki; Carrus Delta Luokka:Entiset suomalaiset linja-autonvalmistajat
Villaggio Mall

Villaggio Mall on kauppakeskus Aspire Zonen alueella Dohan länsilaidalla Qatarissa. Kauppakeskuksessa on muun muassa hotelli, elokuvateatteri, luistinrata ja huvipuisto. Kauppakeskuksessa syttyi tulipalo 28. toukokuuta 2012, jonka seurauksena 19 ihmistä kuoli, joista 13 oli lapsia. Lisäksi kuoli neljä naisopettajaa ja kaksi palomiestä. ==Lähteet == == Aiheesta muualla == Luokka:Doha Luokka:Kauppakeskukset Luokka:Qatarin rakennukset ja rakennelmat Luokka:Qatarin nähtävyydet
Daniel Davis

Daniel Davis (s. 26. marraskuuta 1945 Gurdon, Arkansas) on yhdysvaltalainen näyttelijä. Hänet tunnetaan muun muassa hovimestari Nilesina Nanny-tv- sarjasta. Hän on näytellyt myös professori Moriartya sivuosaroolissa televisiosarjassa Star Trek – uusi sukupolvi. == Lähteet == == Aiheesta muualla == * * Luokka:Yhdysvaltalaiset näyttelijät Luokka:Vuonna 1945 syntyneet Luokka:Elävät henkilöt
Fernanda Machado

Fernanda Arrias Machado (s. 10. lokakuuta 1980 Maringá) on brasilialainen näyttelijä. == Aiheesta muualla == * Luokka:Brasilialaiset näyttelijät Luokka:Vuonna 1980 syntyneet Luokka:Elävät henkilöt
Mads Christensen

Mads Christensen voi tarkoittaa seuraavia henkilöitä: *Mads Christensen, vuonna 1987 syntynyt tanskalainen jääkiekkoilija, pelipaikaltaan hyökkääjä *Mads Christensen, tanskalainen pyöräilijä *Mads Bech Christensen, vuonna 1984 syntynyt tanskalainen jääkiekkoilija, pelipaikaltaan puolustaja *Mads Barner- Christensen, tanskalainen kirjailija
Yassin Salhi

Yassin Salhi (s. 3. lokakuuta 1987 Casablanca) on marokkolainen jalkapalloilija. Hyökkääjänä pelaava Salhi edustaa Marokon pääsarjassa pelaavaa Raja Casablancaa. ==Seurajoukkueura== Salhi aloitti jalkapalloilun Raja Casablancan riveissä ja nousi joukkueen edustukseen kaudella 2009–2010. Jo seuraavalla kaudella hän teki läpimurtonsa joukkueessaan, joka voitti Marokon pääsarjan Botolan. Salhi teki kauden aikana seitsemän maalia 28 ottelussa.Yassin Salhi Mountakhab. Viitattu 28.5.2012 ==Maajoukkueura== Salhi pelasi ensimmäisen kerran Marokon paidassa 25. toukokuuta 2012 harjoitusottelussa Senegalia vastaan. Salhi edusti myöhemmin Marokon paikallista maajoukkuetta vuoden 2012 Arabian mestaruuskisoissa. Kisojen päätteeksi Marokko voitti Arabian mestaruuden ja Salhi kisojen maalikuninkuuden. Sen sijaan avausmaalinsa Marokon maajoukkueessa hän teki 15. elokuuta 2012 Guineaa vastaan. ==Saavutukset== *Marokon mestaruus: 2011 *Arabian mestaruus: 2012 ===Henkilökohtaiset=== * Arabian mestaruuskisojen maalikuninkuus: 2012 (6 maalia) ==Lähteet== Luokka:Marokkolaiset jalkapalloilijat Luokka:Vuonna 1987 syntyneet Luokka:Elävät henkilöt
Kehotaide

Kehotaide tai vartalotaide (engl. body art) on ihmisen keholla tai keholle tehtyä taidetta. Yleisimpiä kehotaiteen muotoja ovat ihon tatuointi, lävistäminen, ihomaalaus ja arpeuttaminen, sekä kehonmuokkaus kuten implantit tai leikkely. ==Historiaa== Kehotaiteesta tuli länsimaissa taidemuoto 1960-luvulla, kun kiinnostus ihmisvartaloon kasvoi. Kehotaiteessa yhdistyi muun muassa kuvanveisto, performanssitaide ja käsitetaide. Etenkin kuvanveistäjät ryhtyivät kehittämään kehotaidetta, tehden omista kehoistaan taideteoksia. Kehotaide käsitteli sellaisia aiheita kuin narsismi, masokismi, seksuaalisuus ja transvestismi. Ensimmäinen kehotaiteen näyttely järjestettiin Chicagon nykytaiteen museossa 1975. ==Tunnettuja kehotaiteilijoita== * Marina Abramovic * Dennis Oppenheim * Vito Acconci * Chris Burden ==Esimerkkejä== |Tatuoitu maorimies Tiedosto:PaintedCyclists2005 1.jpg|Solstice Cyclists: seattlelaisia juhannusta juhlivia vartalomaalattuja pyöräilijöitä Tiedosto:Mehndi_on_hand.jpg|Marokkolainen hennatatuointi Tiedosto:Tragus Piercing.jpg|Korvalävistyksiä Tiedosto:Alexey Parygin Posturbanism Nature 2017 26-07 1.jpg|Posturbanismin luonne. Performanssi. 2017 ==Lähteet== == Aiheesta muualla == Luokka:Soveltavat taiteet Luokka:Seulonnan keskeiset artikkelit
Yasuhiro Konishi

thumb|Yasuhiro Konishi Yasuhiro Konishi (1893–1983) () oli ensimmäisiä karatea Japanin pääsaarilla opettaneita karatenopettajia. Yasuhiro oli osaltaan tärkeitä modernin karaten kehittäjistä. ja varsinkin lajin tunnetuksitekijä Japanissa. Hän kehitti myös oman karaten tyylisuunnan ()n. == Nuoruus == Yasuhiro Konishi syntyi vuonna 1893 Takamatsussa, Kagawan prefektuurin pääkaupunkissa, Japanissa. Konishi aloitti Muso Ryu jujitsun harjoittelun vuonna 1899, 13-vuotiaana kendo ja myöhemmin Takenouchi-ryū jujitsun. Konishi aloitti opiskelun Keio yliopistossa () Tokiossa vuonna In 1915. == Kamppailulajien opetuskeskus == Konishin ensimmäinen tutustuminen okinawalaiseen te'hen tuli Okinawalaisen Tsuneshige Arakakin kautta. Konishi erosi työstään 1923 avatakseen kamppailulajien opetuskeskuksen. Konishi opetti Ryobu-Kaniksi nimeällään () dojolla kendoa (Dai Nippon Butokukai oli myöntänyt Konishille kyōshi-opetetuslisenssin kendossa) Draeger, Modern Bujutsu & Budo, s. 126, 131-132 ja jujitsua. Seiko Fujita järjesti Konishi-sensein nuoren Motokatsu Inouen karaten opettajaksi 1930-luvulla Tero laaksonen, Kamppailijoita dojoilta tatamilta. 1992 sivut 32-38,188-189. === Tutustuminen karateen === Vuonna 1924, Hironori Ohtsuka ja Gichin Funakoshi saapuivat Keio yliopiston kendodojolle. Konishin avulla, Funakoshi perusti to-te klubin Keio yliopistolle. Konishi, Funakoshi ja Ohtsuka toimivat karaten opettajina ja Konishin osaaminen jujutsun, kendon ja nyrkkeilyn parissa vaikutti ratkaisevasti modernin karate syntyyn. === Seiryu Kata synty === Shindō jinen- ryū karate-do:n Konishi esitteli vuonna 1934. 1930-luvun puolivälissä Japanin Keisarillisesta armeijasta olitiin yhteydessä Konishiin. Hänen haluttiin kehittävän itsepuolustustekniikoita japanin valtion rautateiden palveluksessa oleville naisille. Konishi kehitti Shindō jinen-ryūn pohjalta Seiryu Katat. === Sotien jälkeen === SCAPin julistaman "budoharjoittelu pannan" poistuttua konishi työskenteli väsymättä saadakseen kendon ja karaten harjoittelun taas käyntiin japanissa. == Lähteet == * * * === Viitteet === Luokka:Japanilaiset karatekat Luokka:Budō- ja bujutsuvaikuttajat Luokka:Vuonna 1893 syntyneet Luokka:Vuonna 1983 kuolleet
Dinah Pfizenmaier

Dinah Pfizenmaier (s. 13. tammikuuta 1992 Bielefeld) on saksalainen tennispelaaja. Pfizenmaier osallistui ensimmäistä kertaa Grand Slamiin vuoden 2012 Ranskan avoimissa. Pfizenmaierin korkein sijoitus kaksinpelissä on 79. sija, jonka hän saavutti maaliskuussa 2014. Tammikuussa 2014 Pfizenmaierin tennisuran kokonaisansiot olivat 279 503 Yhdysvaltain dollaria. Vuoden 2013 Ranskan avoimissa Pfizenmaier eteni kolmannelle kierrokselle. == Lähteet == == Aiheesta muualla == * Luokka:Saksalaiset tennispelaajat Luokka:Vuonna 1992 syntyneet Luokka:Elävät henkilöt
Varsinaiset myyrät

Varsinaiset myyrät eli myyrät (Arvicolinae) on jyrsijöihin kuuluva myyrien (Cricetidae) alaheimo. Aiemmin se on toisinaan luokiteltu kuuluvaksi heimoon Muridae ja joskus omaksi heimokseen Arvicolidae. Varsinaisten myyrien alaheimoon kuuluu suuri määrä lajeja, myös piisami ja sopulit. Suomessa elää 11 lajia varsinaisia myyriä: tunturisopuli, metsäsopuli, punamyyrä, harmaakuvemyyrä, metsämyyrä, vesimyyrä, piisami, idänkenttämyyrä, kenttämyyrä, peltomyyrä ja lapinmyyrä. == Suvut == Varsinaisiin myyriin kuuluu 28 sukua: * Vuoristomyyrät (Alticola) * Arborimus * Vesimyyrät (Arvicola) * Blanfordimys * Caryomys * Lumimyyrät (Chionomys) * Sepelsopulit (Dicrostonyx) * Dinaromys * Maamyyräsopulit (Ellobius) * Eolagurus * Idänmyyrät (Eothenomys) * Hyperacrius * Arosopulit (Lagurus) * Lasiopodomys * Lemmiscus * Tunturisopulit (Lemmus) * Peltomyyrät (Microtus) * Metsämyyrät (Myodes) * Myopus * Neodon * Neofiber * Ondatra * Phaiomys * Phenacomys * Proedromys * Prometheomys * Suosopulit (Synaptomys) * Volemys == Lähteet== Luokka:Myyrät Luokka:Seulonnan keskeiset artikkelit
Hamza Abourazzouk

Hamza Abourazzouk (, s. 16. kesäkuuta 1986) on marokkolainen jalkapalloilija. Hyökkääjänä pelaava Abourazzouk edustaa Marokon pääsarjassa pelaavaa Maghreb Fèssia. ==Seurajoukkueura== Abourazzouk aloitti jalkapalloilun Wydad Casablancan junioreissa, josta hän siirtyi Jeunesse el-Massiran riveihin kaudella 2007–2008. Sittemmin heinäkuussa 2009 Abourazzouk siirtyi Maghreb Fèsin riveihin.Hamza Abourazzouk FootballDatabase.eu Viitattu 28.5.2012 Hän teki avauskaudellaan vain yhden maalin, mutta jo seuraavalla kaudella nousi joukkueensa merkittäväksi pelaajaksi afrokentillä. Abourazzouk teki Afrikan Confederation Cupissa viisi maalia. Hän ratkaisi muun muassa joukkueensa pääsyn lohkovaiheeseen 16 parhaan kierrokselta tehdessään ZESCO Unitedia vastaan toisessa osaottelussa kaksi maalia. Maghreb Fès eteni jatkoon yhteismaalein 2–1. Abourazzouk teki lohkovaiheessa vielä kaksi maalia, mutta jäi turnauksen edessä ilman maaleja. Hänen joukkueensa kuitenkin voitti Afrikan Confederation Cupin lopulta rangaistuispotkuilla Club Africainia vastaan. Muutama kuukausi myöhemmin Abourazzouk oli ratkaisemassa Maghreb Fèsille toista mestaruutta, kun hän teki CAF Super Cupin loppuottelussa 0–1 johtomaalin Espérancea vastaan. Espérance nousi vielä tasoihin, mutta Maghreb Fès vei mestaruuden rangaistuspotkuilla maalein 4–5.Match report - Match report Esperance Tunis - MAS Fes, 25.02.2012 - CAF-Supercup transfermarkt.co.uk Viitattu 28.5.2012 ==Maajoukkueura== Abourazzouk pelasi ensimmäisen kerran Marokon paidassa 25. toukokuuta 2012 harjoitusottelussa Senegalia vastaan. Hän teki avausmaalinsa maajoukkueessa Norsunluurannikkoa vastaan pelatussa 2014 MM-karsintaottelussa. ===Maaottelumaalit=== # Päivämäärä Pelipaikka Vastustaja Tilanne Lopputulos Kilpailu 1 9. kesäkuuta 2012 Marokko 2 – 2 2 – 2 2014 MM-karsinnat ==Saavutukset== *Marokon cup: 2011 *Afrikan Confederation Cup: 2011 *CAF Super Cup: 2012 ==Lähteet== Luokka:Marokkolaiset jalkapalloilijat Luokka:Vuonna 1986 syntyneet Luokka:Elävät henkilöt
Still Crazy After All These Years

Still Crazy After All These Years on Paul Simonin albumi vuodelta 1975. Kaikki kappaleet ovat Paul Simonin säveltämiä vuonna 1975, paitsi nimikkokappale on vuodelta 1974. Levy voitti vuoden Grammy-palkinnon. Albumin tuottajat ovat Paul Simon ja Phil Ramone. Kaikki laulut laulaa Paul Simon, kappaleen My Little Town yhdessä entisen duokumppaninsa Art Garfunkelin kanssa. Levyllä soittavia muusikoita ovat muun muassa kitaristi Hugh McCracken, bassokitaristi Tony Levin, lyömäsoittaja Ralph MacDonald ja virtuoosirumpali Steve Gadd, joka kehitti kappaleeseen “50 Ways To Leave Your Lover” erikoisen grooven.Kamerman, Rich: PAUL SIMON Part 3 – A Multi-Trick Pony. KamerTunesBlog 25.8.2011 . Viitattu 13.10.2021. == Kappaleet == # # # # # # # # # # == Lähteet == *Cd- levy (Warners Bros records Inc., 1975) === Viitteet === Luokka:Vuoden 1975 albumit Luokka:Paul Simonin albumit Luokka:Grammy-palkitut albumit
Club Atlas

Club Social y Deportivo Atlas de Guadalajara on vuonna 1916 perustettu jalkapalloseura Guadalajarasta, Meksikosta. Seuran edustusjoukkue pelaa maan korkeimmalla sarjatasolla Primera División de Méxicossa. Joukkueen kotistadionina toimii 56 713 -paikkainen Estadio Jalisco. Ensimmäisen kerran joukkue voitti maan pääsarjamestaruuden kaudella 1950–1951. == Aiheesta muualla == * Seuran virallinen kotisivusto Luokka:Meksikolaiset jalkapalloseurat Luokka:Jalisco Luokka:Vuonna 1916 perustetut urheiluseurat
Pappinen (Loimaa)

Pappinen on kylä entisen Loimaan kunnan alueella Loimaalla, Varsinais- Suomessa. Pappinen sijaitsee noin 11 kilometriä lounaaseen Loimaan keskustasta. Pappisten kylä kuuluu Niinijoen–Pappisten seutuun, joka muodostuu yhteensä kymmenestä kylästä, joiden yhteinen asukasluku oli vuoden 2004 aikaan hieman yli 800. Pappinen kuuluu Niinijoen koulupiiriin. Kylä on maanviljelyaluetta. Pappistenjärven rannalla on tanssilava, Pappisten lava, jota pidetään yllä talkoovoimin. Tanssilavan vieressä on uimaranta. Mutapohjaista Pappistenjärveä on hoidettu viime vuosikymmenenä muun muassa hoitokalastuksella ja ruoppauksella. Järven pinta-ala on noin 5,8 hehtaaria. Se laskee Järvenojan ja Sulajoen välityksellä Niinijokeen ja edelleen Loimijokeen. Läheinen Pikkujärvi on vain noin 2,2 hehtaarin suuruinen. == Lähteet == Luokka:Loimaan kunnan kylät
Gil Vicente FC

Gil Vicente Futebol Clube on portugalilainen jalkapalloseura, joka on perustettu vuonna 1924. Seura tulee Barcelosin kaupungista ja sen edustusjoukkue pelaa maan korkeimmalla sarjatasolla Primeira Ligassa. Sen kotistadionina toimii 12 504 -paikkainen Estádio Cidade de Barcelos. == Lähteet == == Aiheesta muualla == * Seuran virallinen kotisivusto Luokka:Portugalilaiset jalkapalloseurat Luokka:Vuonna 1924 perustetut urheiluseurat
Jonathan Viera

Jonathan Viera Ramos (s. 21. lokakuuta 1989 Las Palmas, Kanariansaaret, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Las Palmasia ja on pelipaikaltaan hyökkäävä keskikenttäpelaaja. 15\. toukokuuta 2012 Viera siirtyi kasvattajaseurastaan Valenciaan. == Aiheesta muualla == * Jonathan Vieran tilastot BDFutbol- sivustolla Luokka:Espanjalaiset jalkapalloilijat Luokka:Vuonna 1989 syntyneet Luokka:Elävät henkilöt
Mack David

Mack David (5. heinäkuuta 1912 New York – 30. joulukuuta 1993 Rancho Mirage) oli yhdysvaltalainen sanoittaja. Hänet tunnetaan erityisesti elokuviin ja televisioon tekemistään kappaleista. David oli kahdeksan kertaa ehdolla Oscar- palkinnon saajaksi. Hän työskenteli urallaan muun muassa Jerry Livingstonin, Burt Bacharachin ja Henry Mancinin kanssa. == Elämä ja ura == Mack David halusi nuorena lakimieheksi ja opiskelikin lakia Cornellin yliopistossa ja St. John’s Universityssä New Yorkissa. Hän neuvoi nuorempaa veljeään, sanoittaja Hal Davidia, hylkäämään musiikkiuran ja hankkimaan vakaamman ammatin. Veli kuitenkin pysyi päätöksessään ansaita elantonsa musiikilla. Hän tuli myöhemmin kuuluisaksi erityisesti Burt Bacharachin sanoittajana ja voitti muun muassa Oscar-palkinnon kappaleella ”Raindrops Keep Fallin’ on My Head”. 1920-luvun lopulle tultaessa myös Mack vaihtoi lakitieteen opiskelemisen lauluntekijän uraan. David oli pääasiassa sanoittaja, mutta toisinaan myös sävelsi kappaleita. Hänen merkittävimmäksi yhteistyökumppanikseen tuli säveltäjä Jerry Livingston. Yli 50-vuotisen uransa aikana hän ehti työskennellä myös lukuisien muiden säveltäjien, mukaan lukien Al Hoffmanin, Alex Kramerin, Count Basien, Jimmy Van Heusenin, Johnny Greenin, Burt Bacharachin ja Henry Mancinin, kanssa. Vuonna 1948 David muutti Kaliforniaan ja alkoi tehdä aktiivisesti musiikkia elokuviin ja televisioon. Hänen elokuvatuotantoonsa kuuluvat Walt Disneyn Tuhkimo sekä Dean Martinin ja Jerry Lewisin komediat Armeijan monnit, Laivaston monnit ja Laskuvarjomonnit. Hän oli ehdolla Oscar-palkinnon saajaksi yhteensä kahdeksan kertaa kappaleilla ”Bibbidy Bobbidi Boo”, ”The Hanging Tree”, ”Bachelor in Paradise”, ”Walk on the Wild Side”, ”It's a Mad, Mad, Mad, Mad World”, ”Hush, Hush, Sweet Charlotte”, ”The Ballad of Cat Ballou” ja ”My Wishing Doll”. David kirjoitti englanninkieliset sanat Édith Piafin hittiin ”La Vie en rose” vuonna 1950. Samana vuonna hän käänsi englanniksi myös toisen Louiguyn sävellyksen, ”Cherry Pink and Apple Blossom White”. Hänen muihin tunnettuihin kappaleihinsa kuuluvat vuoden 1939 ”Moon Love”, Duke Ellingtonin kanssa kirjoitettu ”I’m Just a Lucky So-and-So” ja countryduo The Juddsin vuonna 1990 hitiksi nostama ”Born to Be Blue”. Monissa suosituissa televisio- ohjelmissa on käytetty Davidin kirjoittamaa tunnusmusiikkia. Näihin kuuluvat Kasper, kiltti kummitus, 77 Sunset Strip, Hawaiian Eye, Bourbon Street Beat ja Surfside 6. Mack David kuoli sydänkohtaukseen kotonaan Rancho Miragessa, Kaliforniassa, vuonna 1993 kärsittyään vuosia sydänvaivoista. Hänellä ja hänen vaimollaan Beatricella oli yksi poika ja yksi tytär. == Lähteet == Luokka:Vuonna 1912 syntyneet Luokka:Vuonna 1993 kuolleet Luokka:Yhdysvaltalaiset sanoittajat Luokka:Songwriters Hall of Fame
Maakimalainen

Maakimalainen (Bombus subterraneus) on keskikokoinen kimalaislaji. Maakimalaiskuningattaren pituus on 20–25 millimetriä, työläisen 12–16 millimetriä ja koiraan 15–18 millimetriä. Maakimalaisen kieli on suhteellisen pitkä. Tummanruskealla värimuodolla on musta perusväritys ja ruskeaa väriä keskiruumiissa sekä takaruumiin kärjessä. Vaalealla värimuodolla on keltaista keskiruumiissa sekä valkoinen takaruumiin kärki. Tumma läntinen värimuoto on pääosin musta, mutta takaruumiin kärki on vaalean harmahtava. Maakimalainen elää niityillä ja apilapelloilla. Kuningatar virkoaa talvihorroksesta melko myöhään. Maakimalainen pesii maahan, myyrän pesiin tai käytäviin, joskus kynnöspeltoihin. Yhteiskunnat ovat melko pieniä. Suomessa maakimalaista esiintyy Etelä-Suomessa, etenkin pääkaupunkiseudulla. Britanniasta maakimalainen julistettiin hävinneeksi vuonna 2000. Sitä yritetään elvyttää luonnonkukkien kasvattamiseen kannustamalla. Lisäksi Ruotsista tuotiin kimalaisia, jotka päästettiin alkukesällä 2012 luontoon Kentin Dungenessissä. Niiden toivotaan leviävän ympäröivään luontoon. == Lähteet == == Aiheesta muualla == *Laji.fi: Maakimalainen (Bombus subterraneus) *Ötökkätieto: Maakimalainen (Bombus subterraneus) *IUCN Red List: Bombus subterraneus *Pherobase: Semiochemicals of Bombus subterraneus, the Short-haired bumblebee Luokka:Kimalaiset
Beras-hanke

BERAS-hanke (Building Ecological Regenerative Agriculture and Societieshttp://beras.eu/about-us/ ) on EU-rahoitteinen luomutuotannon kehityshanke, joka keskittyy luomutilojen ravinteiden kierrätyksen tehostamiseen ja täten pyrkii vähentämään Itämereen kohdistuvaa ravinnekuormitusta. Hankkeeseen on valittu luomutiloja, joiden toimintaa ja ravinnetaloutta kehitetään kestävämpään suuntaan. Ravinteita kierrättävä maatalous tarkoittaa tuotantoa, jossa maatiloilla pyritään kierrättämään ravinteita ja tuotantopanoksia, kuten lantaa sekä rehua. Kansainvälisessä BERAS-hankkeessa on Suomesta mukana yhdeksän kierrättävää maatilaa, joiden toimia seurataan ja kehitetään. Paikallisen Beras-toiminnan tukemiseksi perustetaan kaikkiin projektiin osallistuviin Itämeren alueen maihin Lähiluomukeskus. Suomen Lähiluomukeskus (BERAS Implementation Center) sijaitsee Loimaalla, yhteistyössä Heikkilän luomutilan ja Sarka-museon kanssa. Suomen maatalousmuseo Sarkaan on luotu Luomu -teemakierros, jonka yhteyteen voi liittää tilavierailun luomutilalle. Beras-keskuksesta tulee löytymään omaan työhön sovellettavaa tietoa nykyaikaisen teknologian ja maatalouden ympäristösuojelun yhdistämisestä mielekkäästi ja taloudellisesti kannattavasti. Arjen valintoihin saa tietoa kierrättävän luomutuotannon eri vaiheista, aina ekologisista perusteista kuluttajan ruokalautaselle saakka. Ravinteiden tehokkaammalla kierrätyksellä voidaan vähentää maatalouden aiheuttamaa ravinnekuormitusta vesistöihin ja Itämereen sekä parantaa alueellista ravinnetasapainoa. Maataloudesta syntyvä typpi- ja fosforikuorma aiheuttavat Itämeressä rehevöitymistä, mikä ilmenee muun muassa leväkukintoina ja pohjaveden happikatona. Projektin yhteistyökumppaneina ovat ministeriöt, paikallisviranomaiset, neuvontaorganisaatiot, yliopistot ja tutkimuslaitokset, kansalaisjärjestöt sekä liiketoimintasektori koko Itämeren alueelta, mukaan lukien myös Venäjä ja Norja. Suomessa hankkeessa ovat mukana Helsingin Yliopiston maataloustieteen laitos, MTT, Suomen ympäristökeskus sekä Uudenmaan ELY-keskus. == Lähteet == * http://blogs.helsinki.fi/berasimplementation/ * http://www.beras.eu/index.php/en/ * http://www.sarka.fi/?id=EC2C6EFA-8EF44CBAA0E1-AD5B65735E81 === Viitteet === Beras Luokka:Euroopan unionin yhteinen maatalouspolitiikka
Transmeri

Oy Transmeri Ab (aiemmin Oy Trans-Meri Ab) on suomalainen Didrichsenin suvun omistama perheyritys, joka valmistaa, tuo maahan ja markkinoi elintarvikkeita ja muita päivittäistuotteita, kosmetiikkaa ja tuholaisten ja rikkakasvien torjunta-aineita Suomessa ja Baltiassa. Yhtiö kuuluu Transmeri Group -konserniin, johon kuuluvat lisäksi Viron suurin tukkukauppa AS Kaupmees, sellu- ja paperiteollisuuden kemikaaleja markkinoiva Banmark Oy, urheilu- ja vapaa-ajan tuotteiden maahantuonti- ja tukkuyritys Oy Sultrade Ltd. sekä hiustenhoitotuotteita markkinoiva ja maahantuova Miraculos Oy. Transmeri- konsernin liikevaihto oli noin 206 miljoonaa euroa vuonna 2014 ja se työllistää noin 540 henkilöä. Transmeri perustettiin vuonna 1928 kun tanskalaissyntyinen, Suomeen 23-vuotiaana muuttanut Gunnar Didrichsen perusti Oy Tabu Ab:n, jonka ensimmäinen tuote oli samanniminen rotanmyrkky. Didrichsenin isä Johan oli kokeillut agentuuritoimintaa sekä Suomessa että Englannissa, jossa Gunnar-poika aluksi vastasi isänsä liiketoiminnasta menestyksellisesti. Suomessa sen sijaan oli ongelmia, ja Gunnar Didrichsen matkusti maahan ja lopetti isänsä yrityksen toiminnan täällä. Hänellä oli kuitenkin suhteita ulkomaisiin valmistajiin, jotka toivoivat löytävänsä edustajan Suomen markkinoille. Näin syntyi Oy Tabu Ab, jonka nimi vaihtui Trans-Meriksi 1931. Yrityksen alku oli vaatimaton, kunnes vuonna 1931 Trans- Meri osti eräästä konkurssipesästä erän amerikkalaisen S. C. Johnson & Sonin lattianhoitokoneita, joista tuli myyntimenestys. Didrichsen otti yhteyttä Johnsonin pääkonttoriin Yhdysvalloissa ja solmi edustussopimuksen. Tänään Transmeri on tiettävästi vanhin SC Johnsonin yhteistyökumppani maailmassa. Toinen lähes yhtä vanha edustus Transmerilla ovat Chanelin kosmetiikkatuotteet. Yrityksen nykyisistä tuotteista Suomen markkinajohtajia ovat mm. Off!-hyttyskarkotteet, Alpen-myslipatukat ja Glade-ilmanraikastimet. Chanelin ohella Transmerin kosmetiikkaedustuksia ovat Guerlain, Stendhal, Issey Miyake, Kenzo, Oscar de la Renta ja CLEAN. Hygieniatuotteista tunnetuimmat ovat Transmerin omat merkit Lemon Juice & Glycerine ja Medisoft. Transmeri markkinoi myös muun muassa Substral kasviravinteita ja Roundup rikkakasvien torjunta-ainetta. ==Omistajaperhe== Transmerin perustaja Gunnar Didrichsen (1903–1992) toimi yrityksensä toimitusjohtajana 60 vuotta, vuoteen 1988 saakka. Poika Jon Didrichsen jatkoi toimitusjohtana 1988-2009. Vuosina 2009-2013 Transmerin toimitusjohtajana toimi Didrichsenin perheen kuopus ja ainoa tytär Ann Marie Didrichsen. Sittemmin omistajat ovat siirtyneet hallitustehtäviin ja liiketoiminnan operatiiviseen johtoon on otettu ulkopuoliset vetäjät. Yhtiön omistavat sisarukset Jon, Ann Marie, Hans ja Peter sekä heidän lapsensa. Didrichsenin perhe tunnetaan myös Gunnarin ja vaimonsa Marie-Louisen perustamasta Didrichsenin taidemuseosta Helsingin Kuusisaaressa. ==Lähteet== ==Kirjallisuutta== *Hämäläinen, Karo: Transmerin tarina. Espoo 2019. ISBN 978-952-69124-0-0. Luokka:Suomalaiset perheyritykset